C 392/13

Vispārējās tiesas 2018. gada 13. septembra spriedums – Rosneft u.c./Padome

(Lieta T-715/14) (1)

((Kopējā ārpolitika un drošības politika - Ierobežojoši pasākumi saistībā ar Krievijas darbībām, kas destabilizē situāciju Ukrainā - Pienākums norādīt pamatojumu - Acīmredzama kļūda vērtējumā - Tiesības uz aizstāvību un tiesības uz efektīvu tiesību aizsardzību tiesā - Partnerības un sadarbības nolīgums starp Eiropas Savienību un Krieviju - Tiesības uz īpašumu - Vienlīdzīga attieksme - Samērīgums - Pilnvaru nepareiza izmantošana - Tiesiskā drošība))

(2018/C 392/16)

Tiesvedības valoda – angļu

Lietas dalībnieki

Prasītāji: PAO Rosneft Oil Company, agrāk NK Rosneft OAO (Maskava, Krievija), RN-Shelf-Arctic OOO (Maskava), AO RN-Shelf-Far East, agrāk RN-Shelf-Dalniy Vostok ZAO (Yuzhno-Sakhalinsk, Krievija), RN-Exploration OOO (Maskava), Tagulskoe OOO (Krasnoyarsk, Krievija) (pārstāvji: sākotnēji T. Beazley, QC, vēlāk L. Van den Hende, J. Charles, advokāti, M. Schonberg un K. Krissinel, solicitors)

Atbildētāja: Eiropas Savienības Padome (pārstāvji: S. Boelaert un B. Driessen)

Personas, kas iestājušās lietā atbildētājas prasījumu atbalstam: Lielbritānijas un Ziemeļīrijas Apvienotā Karaliste (pārstāvji: sākotnēji C. Brodie, vēlāk V. Kaye, vēlāk S. Brandon, vēlāk C. Crane un visbeidzot R. Fadoju, pārstāvji, kam palīdz C. Banner, barrister), Eiropas Komisija (pārstāvji: L. Havas, T. Scharf un D. Gauci)

Priekšmets

Prasība, kas ir pamatota ar LESD 263. pantu un ar ko tiek lūgts atcelt 1. panta 2. punkta b)–d) apakšpunktu un 3. punktu, kā arī III pielikumu Padomes Lēmumā 2014/512/KĀDP (2014. gada 31. jūlijs) par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV 2014, L 229, 13. lpp.), ar grozījumiem, kas izdarīti ar Padomes Lēmumu 2014/659/KĀDP (2014. gada 8 septembris) (OV 2014, L 271, 54. lpp.), Padomes Lēmumu 2014/872/KĀDP (2014. gada 4. decembris) (OV 2014, L 349, 58. lpp.), Padomes Lēmumu (KĀDP) 2015/971 (2015. gada 22. jūnijs) (OV 2015, L 157, 50. lpp.), Padomes Lēmumu (KĀDP) 2015/2431 (2015. gada 21. decembris) (OV 2015, L 334, 22. lpp.), Padomes Lēmumu (KĀDP) 2016/1071 (2016. gada 1. jūlijs) (OV 2016, L 178, 21. lpp.), un ar Padomes Lēmumu (KĀDP) 2016/2315 (2016. gada 19. decembris) (OV 2016, L 345, 65. lpp.), kā arī 3., 3.a pantu, 4. panta 3. un 4. punktu, II pielikumu, 5. panta 2. punkta b)–d) apakšpunktu un 3. punktu, kā arī VI pielikumu un 11. pantu Padomes Regulā (ES) Nr. 833/2014 (2014. gada 31. jūlijs) par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV 2014, L 229, 1. lpp.), ar grozījumiem, kas izdarīti ar Padomes Regulu (ES) Nr. 960/2014 (2014. gada 8. septembris) (OV 2014, L 271, 3. lpp.) un ar Padomes Regulu (ES) Nr. 1290/2014 (2014. gada 4. decembris) (OV 2014, L 349, 20. lpp.).

Rezolutīvā daļa

1) Prasību noraidīt.

2) PAO Rosneft Oil Company, RN-Shelf-Arctic OOO, AO RN-Shelf-Far East, RN-Exploration OOO un Tagulskoe OOO sedz savus, kā arī atlīdzina Eiropas Savienības Padomes tiesāšanās izdevumus.

3) Eiropas Komisija un Lielbritānijas un Ziemeļīrijas Apvienotā Karaliste sedz savus tiesāšanās izdevumus pašas.

(1) OV C 431, 1.12.2014.